armvectores/hy_wikipedia_2023 huggingface dataset:
Ուկրաինայի հայոց թեմ

Ուկրաինայի թեմ (ուկրաիներեն՝ Українська єпархія, ռուս.՝ Украинская епархия), Հայ առաքելական եկեղեցու թեմ Ուկրաինա, որի իրավասության ներքո է ամբողջ երկիրը։ Առաջնորդանիստը Լվովի Սբ. Աստվածածին եկեղեցին է։


== Պատմություն ==
13-րդ դարում Լվովում գործել է հայկական եպիսկոպոսություն։ 1830 թ. կազմավորվել է հայկական եկեղեցու Նոր Նախիջևանի և Բեսարաբիայի թեմը, որը միավորել է ռուսական կայսրության արևմտյան և հարավարևմտյան տարածաշրջանների, ինչպես նաև Ուկրաինայի հայկական համայնքները։


== Խորհրդային ժամանակաշրջան ==
1918 թվականին խորհրդային իշխանության հաստատումից հետո Ռուսաստանի հայկական թեմերը լուծարվել են՝ եկեղեցիները փակվել, մի մասն էլ ավերվել են։ Բեսարարաբիան Ռումինիային անցնելուց հետո 1918 թ. տեղի հայկական եկեղեցիները մտել եմ Ռումինիայի թեմի, իսկ ռուսահայ մնացած համայնքները՝ Նոր Նախիջևանի թեմի կազմում են հայտնվել։
1966 թվականին կազմավորվել է Նոր Նախիջևանի և Ռուսաստանի թեմը՝ միավորելով ԽՍՀՄ հանրապետության հայկական եկեղեցիների համայնքները, բացառությամբ Անդրկովկասինը։


== Անկախ Ուկրաինա ==
Հայ Առաքելական եկեղեցու Ուկրաինայի թեմը կազմավորվել է 1991 թվականին՝ Ամենայն Հայոց կաթողիկոս Վազգեն Ա Պալճյանի սեպտեմբերի 1 զեկուցագրով։
Ամենայն Հայոց կաթողիկոս Վազգեն Ա Պալճյանի ջանքերով 1991թ. Ուկրաինայում սկսել է ազգային եկեղեցական կյաքնի վերազարթոնքը։ Կարճ ժամանակ անց ծխական համայնքներ են ստեղծվել այն քաղաքներում, ուր չկային հայկական եկեղեցիներ։ 1997թ. Ամենայն Հայոց կաթողիկոս Գարեգին Ա Սարգսյանի հունվարի 13-ի կոնդակով Ուկրաինայի հայոց թեմը հոգևոր աշխարհում ճանաչում է ստացել և առաջնորդ է նշանակվել Նաթան եպիսկոպոս Հովհաննիսյանը։
2001 թվականի դրությամբ Ուկրաինայի հայոց թեմն իր իրավասության տակ ուներ պաշտոնապես գրանցված եկեղեցական համայնքներ Լվովում, Կիևում, Խարկովում, Օդեսայում, Բելգորոդ-Դնեստրովսկում, Թեոդոսիայում, Յալթայում, Եվպատորիայում, Սիմֆերոպոլում, Դնեպրոպետրովսկում, Նիկոլաևում։
2001 - 2015 թվականներին թեմն առաջնորդում էր Գրիգորիս արք. Բունիաթյանը։
2015 թվականից թեմի առաջնորդն է Մարկոս եպիսկոպոս Հովհաննիսյանը։ 
Հայերը Թեոդոսիայում
Սուրբ Սարգիս եկեղեցի
Միքայել և Գաբրիել հրեշտակապետաց եկեղեցի


== Տաճարներ ==
Թեմի տարածքում այժմ գործում են՝

Սուրբ Սարգիս եկեղեցի 1330, Թեոդոսիա
Սուրբ Խաչ վանք 1358 թ.; 2002 թ., Հին Ղրիմ
Սուրբ Աստվածածին վերափոխման եկեղեցի 1363 թ.; 2000 թ., Լվով
Միքայել և Գաբրիել հրեշտակապետաց եկեղեցի 1408 թ., Թեոդոսիա
Սուրբ Ստեփանոս զանգակատուն 1565 թ.; 2014 թ., Կամենեց-Պոդոլսկ
Սուրբ Գրիգոր Լուսավորիչ/Սուրբ Կույս Մարիամի տնարատ հղություն եկեղեցի 1764 թ.; 2016 թ., Բերեժանի
Սուրբ Պետրոս և Պողոս առաքյալներ (հայ-կաթողիկ) եկեղեցի 1875 թ.; 2008 թ., Չեռնովցի
Սուրբ Նիկողայոս եկեղեցի 1830 թ.; 2019 թ., Եվպատորիա
Սուրբ Հռիփսիմե եկեղեցի 1917 թ., Յալթա
Սուրբ Գրիգոր Լուսավորիչ եկեղեցի 1995 թ., Օդեսա
Սուրբ Հակոբ եկեղեցի 1997 թ., Սիմֆերոպոլ
Սուրբ Խաչ եկեղեցի 1998 թ., Մակեևկա
Սուրբ Հարություն եկեղեցի 2004 թ., Խարկով
Սուրբ Աստվածածին եկեղեցի 2007 թ., Զապորոժիե
Սուրբ Գևորգ Զորավար եկեղեցի  2012 թ., Նիկոլաև
Մատուռ Սրբոց Նահատակաց 2017 թ., Կիև
Մատուռ Սուրբ Աստվածածին 2017 թ., Լուգանսկ
Սուրբ Գրիգոր Լուսավորիչ եկեղեցի 2018 թ., ԴնեպրԹեմի բացառապես բոլոր համայնքներում գործում են կիրակնօրյա հայկական դպրոցներ։


== Տես նաև ==
Հայ Առաքելական Եկեղեցու թեմերի ցանկ
Շամպայն-Արդեն

Շամպայն-Արդեն (ֆր.՝ Champagne-Ardenne), մարզ Ֆրանսիայի հյուսիսարևելյան մասում, վարչական կենտրոն՝ Շալոն-ան-Շամպան քաղաքը։ Մարզի բնակչությունը 1,342 միլիոն մարդ է, որով Շամպայն-Արդենը զբաղեցնում է 18-րդ տեղը Ֆրանսիայի մարզերի ցանկում։
Սոլոնցի (գյուղ, Միրգորոդի շրջան)

Անվան այլ կիրառումների համար տե՛ս՝ ՍոլոնցիՍոլոնցի (ուկրաիներեն՝ Солонці), գյուղ Ուկրաինայի Պոլտավայի մարզի Միրգորոդի շրջանում։
2001 թվականի տվյալներով Սոլոնցի գյուղում բնակվում էր 402 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սուխոյ Լոգ (այլ կիրառումներ)

Սուխոյ Լոգ, կարող է վերաբերել՝

Սուխոյ Լոգ - գետ Ռուսաստանում, Նիկիտիխայի վտակը
Սուխոյ Լոգ - գյուղակ (խուտոր) Ռուսաստանի Դաշնության Ռոստովի մարզի Վերխնեդոնսկի շրջանում
Սուխոյ Լոգ - գետ Ռուսաստանում, հոսում է Ալթայի երկրամասում, Ալթայի Հանրապետությունում։ Գետաբերանը տեղակայված է Լենինսկի Ռայոն գետի վրա
Ստարոյումրանովո

Ստարոյումրանովո (ռուս.՝ Староюмраново, բաշկիրերեն՝ Иҫке Йомран), գյուղ Ռուսաստանի Բաշկորտոստան հանրապետության Կուշնարենկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 129 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Միր-Սեվա

Միր-Սեվա, գյուղ Արևմտյան Հայաստանում, Վանի վիլայեթի Հեքյարիի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
Անտառային կադաստր

Անտառային կադաստր, անտառների և անտառային հողերի քանակական և որակական փոփոխությունների տվյալների պարբերական գրանցման, տնտեսական գնահատման, անտառների դասակարգման պարբերաբար նորացվող համակարգ։
Անտառային կադաստրն իրականացվում է Հայաստանի կառավարությանը՝ տեղական ինքնակառավարման մարմիններին, շահագրգիռ իրավաբանական անձանց և քաղաքացիներին անտառային հողերի մասին տեղեկություններով ապահովելու նպատակով։
Անտառային կադաստրի վարման տվյալներն օգտագործվում են անտառային հողերի վրա աշխատանքների կազմակերպման և կատարման, անտառների նպատակային և գործառնական նշանակությունը փոխելու, անտառօգտագործողների տնտեսական գործունեության գնահատման նպատակով։
Անտառային կադաստրի վարման կարգը սահմանում է Հայաստանի կառավարությունը։


== Արտաքին հղումներ ==
Անտառային կոմիտե
Վիտտորե Գիսլանդի

Վիտտորե Գիսլանդի (իտալերեն՝ Vittore Giuseppe Ghislandi, մարտի 4, 1655(1655-03-04)[…], Բերգամո, Լոմբարդիա - դեկտեմբեր 1743, Բերգամո, Լոմբարդիա), ռոկոկոյի դարաշրջանից իտալացի գեղանկարիչ, որը հայտնի է իր դիմանկարներով։


== Կենսագրություն ==
Ծնվել է Բերգամոյում։ Նկարիչ Դոմենիկո Գիսլանդիի որդին է, նա իր առաջին հմտությունները ստացել է հորից։ 1675 թվականին սովորել է Վենետիկում, որտեղ ուսումնասիրել է Տիցիանի և Պաոլո Վերոնեզեի արվեստը։ Սկզբում աշխատել է Ջակոմո Կոտտիի արվեստանոցում, այնուհետև` Բարտոլոմեո Բյանկայի արվեստանոցում և, վերջապես` 1690-ական թվականներին` Վենետիկում Սեբաստիանո Բոմբելլիի արվեստանոցում։ 1702 թվականին միացել է մինիմիների միաբանությանը, որը հոգևոր առումով շատ մոտ էր Ֆրանցիսկյան միաբանությանը։ Աշխատել է նաև Միլանում և Բոլոնիայում, այդտեղ մտերմացել է Ջուզեպպե Մարիա Կրեսպիի հետ և 1717 թվականին ընտրվել է Կլեմենտինյան ակադեմիայի անդամ։ Սովորել է նաև գերմանացի դիմանկարիչ Սալոմոն Ադլերի մոտ Միլանում։ Իր կյանքի վերջին տարիներն անցկացրել է Բերգամոյի Գալգարիո վանքում, որի համար ստացել է իր մականունը։


== Ստեղծագործություններ ==
Արվեստի քննադատները նշում են Ռեմբրանդ վան Ռեյնի ազդեցությունը նրա աշխատանքում և նրա դիմանկարներում զուգահեռներ են գտնում Ուիլյամ Հոգարթի գեղանկարչության հետ։


== Ժառանգություն ==
Գիսլանդիի աշխատանքները ներկայացված են Լուվրում, Էրմիտաժում, Վաշինգտոն ԿՇի ազգային պատկերասրահ, Ամստերդամի թագավորական թանգարանում, Մադրիդի Տիսեն-Բորնեմեսի թանգարանում և աշխարհի այլ խոշոր թանգարաններում և մասնավոր հավաքածուներում։


== Ծանոթագրություններ ==


== Գրականություն ==
Gozzoli M.C. Vittore Ghislandi detto Fra' Galgario. Bergamo: Poligrafiche Bolis, 1981


== Արտաքին հղումներ ==
[1]
[2]
[3]
Աշխատանքները on line
Աշխատանքներն աշխարհի թանգարաններում
Ինֆիլտրացիոն հանքավայրեր

Ինֆիլտրացիոն հանքավայրերը իրենցից ներկայացնում են հողմահարման կեղևում միներալային զանգվածի կուտակում, որը գոյանում է միներալային նյութի վերանստեցման արդյունքներից` նրա ներծծման գործընթացում։ Երկրի մակերևույթ դուրս բերված խորքային ապարներն ու հանքանյութերը դառնում են քիմիապես անկայուն և ջրի, ածխաթթվի ու թթվածնի ներազդեցության տակ վերափոխվում են հողմահարման կեղևում տվյալ պայմաններում կայուն նոր քիմիական միացությունների։ Միներալային միացությունների մի մասը, այդ թվում նաև մետաղապարունակները, անցնում են գետնաջրերի լուծույթների մեջ և ենթարկվումեն ծծանցման` ապարների ծակոտիներով ու ճեղքերով ավելի խորը։ Խորքում օքսիդացնող միջավայրը փոխարինվում է վերականգնվողով, որի հետ կապված` լուծված միներալային միացությունների որոշ մասը դառնում է անլուծելի և նստելով Երկրի մակերևույթից որոշ խորությունում, առաջացնում է ինֆիլտրացիոն հանքավայրեր։ Ինֆիլտրացիոն հանքավայրերը ձևավորվում են գետնաջրերի մակերևույթին մոտ` մինչև մի քանի տասնյակ և հարյուրավոր մետր խորությունները։ Այդ հանքավայրերին են պատկանում ուրանի, երկաթի, պղձի, բնածին ծծումբի հանքանյութերը։
Հիրոհիտո (Ճապոնիայի կայսր)

Հիրոհիտո (ճապ.՝ 裕仁), կայսր Սյովա (ճապ.՝ 昭和天皇, Սյո։վա Տեննո։),  (ապրիլի 29, 1901(1901-04-29)[…], Aoyama, Մինատո, Տոկիո, Ճապոնիա - հունվարի 7, 1989(1989-01-07)[…], Fukiage Gyoen, Չիյոդա, Տիյոդա, Տոկիո, Ճապոնիա), Ճապոնիայի 124-րդ կայսրը դեկտեմբերի 25-ից, 1926 թ.։
Ճապոնական զորքերի գեներալիսիմուս, բրիտանական զորքերի պատվավոր գեներալ (1921), իսկ հետագայում նաև պատվավոր ֆելդմարշալ (1930 թ., հեռացվել է 1942 թ-ին)։ Աշխարհում հայտնի է Հիրոհիտո (բառացիորեն «բարեգործ») անվամբ, իսկ տիտղոսային անունը (կառավարման կարգախոսը) Սյովա էր, որ նշանակում է «Լուսավորյալ աշխարհ»։ Հիրոհիտոյի կառավարումը Ճապոնիայի պատմության մեջ ամենաերկարն էր. նրա օրոք ճապոնական հասարակությունում տեղի ունեցան արմատական փոփոխություններ։


== Ծանոթագրություններ ==
Վեսելովկա (գյուղ, Կրիվոգրադի շրջան)

Անվան այլ կիրառումների համար տե՛ս՝ ՎեսելովկաՎեսելովկա (ուկրաիներեն՝ Веселівка), գյուղ Ուկրաինայի Կիրովոգրադի մարզի Կրիվոգրադի շրջանում։
2001 թվականի տվյալներով Վեսելովկա գյուղում բնակվում էր 751 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
ՍոլարՍիթի

ՍոլարՍիթի ամերիկյան ընկերություն, որը մասնագիտացած է արևային էներգիայի ծառայություններում և կենտրոնակայանը գտնվում է Կալիֆոռնիայի Սան Մատեո շրջանում։
ՍոլարՍիթին տեղադրում է բնակելի և առևտրային արևային վահանակներ ԱՄՆ-ի տարածքում։ Այն նաև տրամադրել է այլ էներգետիկ ծառայություններ։ 2016 թվականինին ընկերությունը միաձուլվել է Տեսլայի հետ և ներկայումս Տեսլայի միջոցով առաջարկում է էներգակիրների պահպանման ծառայություններ, այդ թվում` ներկառուցված պահեստային սպասարկման ծառայություններ, որոնցից է Տեսլայի Powerwall-ը։ Ընկերությունը, Պանասոնիկի հետ համագործակցելով, վարձակալում է Նյու Յորքի Բուֆֆալո քաղաքի նորակառույց գործարանը, որտեղ արտադրում է Տեսլայի արևային տանիքները։


== Պատմություն ==
ՍոլարՍիթին հիմնադրվել է 2006 թվականին, եղբայրներ Պետրոսի և Լինդոն Ռիվի կողմից,  նրանց հորեղբոր տղայի` Իլոն Մասկի խորհուրդով, որը ընկերության նախագահն է և օգնել է որպեսզի ընկերությունը սկսի գործել։ 2009 թվականին տեղադրվեցին 440 մեգավատտ հզորությամբ արևային վահանակներ։
2013 թվականին, ըստ GTM Research-ի, ՍոլարՍիթին ԱՄՆ-ում առաջատար բնակելի արևային վահանակների տեղադրիչ էր։ Ամերիկյան Solar Power World ամսագիրը ՍոլարՍիթիին համարեց արևային վահանակներ տեղադրող 2-րդ ընկերություն ԱՄՆ-ում։ ՍոլարՍիթին Paramount Solar-ից գնել է Paramount Equity-ն 120 մլն ԱՄՆ դոլարով 2013 թվականին։ 2014 թվականին ՍոլարՍիթին տեղադրել է վահանակներ, որոնք արտադրում են 6,200 ՄՎտ էներգիա 2015 թվականին ՍոլարՍիթին տեղադրել է 870 ՄՎտ արևային էլեկտրաէներգիա, մոտավորապես 28% չօգտագործված արևային տեղադրմումը ԱՄՆ-ում այդ տարի։ approximately 28% of non-utility solar installation in the U.S. that year.

		
		


== Ծանոթագրություններ ==
Թայլեր Բլեկետ

Թայլեր Նետան Բլեկետ (անգլ.՝ Tyler Nathan Blackett ,ծնվել է 1994 թվականի ապրիլի 2-ին, Մանչեսթերում), անգլիացի ֆուտբոլիստ, Մանչեսթեր Յունայթեդի պաշտպան, Մանչեսթեր Յունայթեդի ակադեմիայի սան է։


== Ակումբային կարիերա ==
Թայլե Բլեկետը ծնվել է Մանչեսթերում։ 2002 թվականին՝ 8 տարեկան հասակում, Բլեկետը տեղափոխվեց Մանչեսթեր Յունայթեդի ակադեմիա»։ Յունայթեդի ակադեմիայում նա խաղում էր կենտրոնական և ձախ պաշտպանի դիրքերում։ 2011 թվականին նա իր թիմին օգնեց հաղթել Անգլիայի երիտասարդական գավաթը։
2013 թվականի նոյեմբերի 1-ին Բլեկետը, մեկամսյա վարձավճարով տեղափոխվեց Բլեքպուլ ֆուտբոլային ակումբ, որը հանդես էր գալիս Չեմպիոնշիպում։ Նոյեմբերի 2-ին արդեն տեղի ունեցավ Բլեկետի դեբյուտը Նոթինգհեմ Ֆորեսթի դեմ խաղի ժամանակ։
2014 թվականի հունվարի 31-ին Բլեկետը վարձավճարով տեղափոխվեց Բիրինգհեմ Սիթի։
2014/15 մրցաշրջանի սկզբում Բլեկետը թիմի հետ մեկնեց ԱՄՆ՝ մինչմրցաշրջանային պատրաստվության։ Այնտեղ Բլեկետը խաղում էր կենտրոնական պաշտպանի դիրքում։ Վան Գալն օգտագործում էր 3-5-2 սխեման։
Դեբյուտը Յունայթեդի պաշտոնական խաղում տեղի ունեցավ 2014 թվականի օգոստոսի 16-ին՝ Սոուսնի Սիթիի դեմ խաղի ժամանակ։


== Հանդես գալու վիճակագրություն ==


== Ծանոթագրություններ ==


== Արտաքին հղումներ ==
Ֆուտբոլիստը պռոֆիլը ManUtd.com կայքում (անգլ.)
Ֆուտբոլիստը պռոֆիլը Archived 2013-10-21 at the Wayback Machine. theFA.com կայքում (անգլ.)
Ռոյ Չիպոլինա

Ռոյ Չիպոլինա (անգլ.՝ Roy Chipolina, հունվարի 20, 1983(1983-01-20), Ջիբրալթար, Բրիտանական անդրծովյան տարածքներ, Միացյալ Թագավորություն), ջիբրալթարցի ֆուտբոլիստ, պաշտպան։ Հանդես է գալիս «Լինկոլն» ֆուտբոլային ակումբի և Ջիբրալթարի հավաքականի կազմում։


== Ակումբային կարիերա ==
Ռոյ Չիպոլինան իր կարիերան սկսել է «Լինկոլն» ֆուտբոլային ակումբի ակադեմիայում։ Հանդես գալով թիմի բոլոր տարիքային խմբերում նա 2002 թվականին պայմանագիր է կնքել թիմի հետ։
Նա իր դեբյուտային մրցաշրջանում մասնակցել է 26 հանդիպման։ Մինչ այժմ նա թիմի կազմում մասնակցել է 369 հանդիպման դառնալով 14 գոլի հեղինակ։


== Միջազգային կարիերա ==
Ռոյ Չիպոլինան Ջիբրալթարի հավաքականի կազմում իր նորամուտը նշել է 2013 թվականի նոյեմբերին կայացած Սլովակիայի հավաքականի դեմ խաղում։ Հանդիպումն ավարտվել է գոլազուրկ ոչ-ոքի։
Հավաքականի կազմում նա իր առաջին գոլը խփել է 2014 թվականի մարտի 2-ին՝ Ֆարեյրան կղզիների հավաքականի դեմ խաղում՝ բացելով խաղի հաշիվը։ Խաղն ավարտվել է 1։4 հաշվով։


== Վիճակագրություն ==


=== Միջազգային ===


=== Խաղերն ու գոլերը հավաքականի կազմում ===


== Ծանոթագրություններ ==


== Արտաքին հղումներ ==
Վիճակագրութունը National Football Teams կայքում(անգլ.)
Չերնավա (գյուղ, Իզմալկովսկի շրջան)

Չերնավա (ռուս.՝ Чернава), գյուղ Ռուսաստանի Լիպեցկի մարզի Իզմալկովսկի շրջանի կազմում։
Բնակչությունը 2009 թվականին գրանցված տվյալներով կազմում էր 2853 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լյուպեն (հեռուստասերիալ)

«Լյուպեն» (անգլ.՝ Lupin), ֆրանսիական հեռուստասերիալ, որը ստեղծել են Ջորջ Քեյը և Ֆրանսուա Ուզան։ Թողարկվել է 2021 թվականի հունվարի 8-ին Նեթֆլիքսում։ Սերիալը բաղկացած է 10 սերիայից, որոնք թողարկվել են առանձին։ Գլխավոր դերում հանդես է եկել Օմար Սին։ Սերիալը նկարահանվել է Արսեն Լյուպենի կերպարի հիման վրա, որն ստեղծել է Մորիս Լեբլանը։


== Սյուժե ==
1995 թվականին պատանի Ասան Դիոպը վերապրել է հոր մահը, որը մեղադրվում էր հանցագործության մեջ, որը նա չէր կատարել։ 25 տարի անց Ասանը մասնակցում է Ֆրանսիայի թագուհի Մարիա Անտուանետայի վզնոցի գողությանը։ Լուվրում ցուցադրված զարդը պատկանում է Փելեգրինի հարուստ ընտանիքին։ Ասանը ցանկանում է վրեժխնդիր լինել այդ ընտանիքից, որը անարդարացիորեն մեղադրում էր իր հորը գողության մեջ՝ ոգեշնչվելով իր սիրելի «ջենտելմեն կողոպտիչ» հերոս Արսեն Լյուպենից։ Իր ապօրինի գործունեությանը զուգահեռ, Ասանը փորձում է ժամանակ գտնել իր որդու՝ Ռաուլի համար, որը ապրում է իր մոր՝ Ասանի նախկին ընկերուհի Քլերի հետ։


== Դերերում ==
Օմար Սի՝ Ասսան Դիոպ
Մամադու Հայդարա՝ Ասսան Դիոպը դեռահասական տարիքում
Լյուդիվին Սանիե՝ Քլեր
Լյուդմիլա Մակովսկի՝ Քլերը դեռահասական տարիքում
Էտան Սայմոն՝ Ռաուլ
Քլոտիլդա Էմ՝ Ժյուլետ Փելեգրինի
Լեա Բոննո՝ Ժյուլետ Փելեգրինին դեռահասական տարիքում
Նիկոլ Գարսիա՝ Էնն Փելեգրինի
Էրվե Փյեր՝ Յուբեր Փելեգրինի
Անտուան Գուիէ Բենջամին Ֆերել
Ադրիան Վալլի՝ Բենջամին Ֆերելը դեռահասական տարիքում
Սուֆիան Գերրաբ՝ Յուսեֆ Գուեդիրա
Վինսենթ Լոնդես՝ կապիտան Ռոմեն Լոժե
Շիրան Բուտելլա՝ լեյտենանտ Սոֆիա Բելկասեմ


== Ծանոթագրություններ ==
Պորնիկ

Պորնիկ (բրետոներեն՝ Pornizh, գալլո լեզվով՝ Port-Nitz), համայնք Ֆրանսիայի Լուարայի երկիր երկրամասի Ատլանտյան Լուար գավառի Սեն-Նազեր շրջանում։ Մտնում է համանուն կանտոնի մեջ։ Բնակչությունը 2014 թվականի տվյալներով կազմում է 14'578 մարդ։ Ֆրանսիայի վիճակագրության և տնտեսական հետազոտությունների ազգային ինստիտուտի տրամադրած INSEE կոդը՝ 44131 է։ Համայնքը գտնվում է Փարիզից 390 կմ հարավ-արևմուտք, Նանտից 45 կմ արևմուտք։


== Բնակչություն ==
Բնակչությունը 14 578 մարդ է։


== Տնտեսություն ==

2010 թվականի տվյալներով աշխատունակ տարիքի 8304 բնակիչներից տնտեսապես ակտիվ բնակիչները եղել են 5698-ը։ Ակտիվության ցուցանիշը կազմել է 68,6%։ Ակտիվ բնակիչներից 5204-ը աշխատել են (որից 2586 տղամարդ և 2618 կին), գործազուրկները՝ 494 (245 տղամարդ և 249 կին)։ Տնտեսապես անակտիվ 2606 բնակիչներից 703-ը եղել են աշակերտներ և ուսանողներ, 1281-ը՝ թոշակառուներ, 622-ն անակտիվ են եղել այլ պատճառներով։


== Տրանսպորտ ==

Պորնիկի երկաթգծային կայարանը սպասարկում է Նանտ քաղաքի հետ կապող երկաթուղին։


== Հուշարձաններ ==
Համայնքում է գտնվում «Պորնիկի Շատո» դղյակը։


== Կլիմա ==
Համայնքն ունի Միջերկրածովյան կլիմա։ Պորնիկում ամենաբարձր ջերմաստիճանը գրանցվել է 2003 թվականի օգոստոսի 4-ին՝ 38.1 °C, իսկ ամենացածրը՝ 1986 թվականի փետրվարի 2-ին՝ -11.2 °C։ 1971-ից 2000 թվականները միջին ջերմաստիճանը եղել է 12.8 °C։


== Ծանոթագրություններ ==
Զագրեբլյա (գյուղ, Բելոգորսկի շրջան)

Անվան այլ կիրառումների համար տե՛ս՝ ԶագրեբլյաԶագրեբլյա (ուկրաիներեն՝ Загребля), գյուղ Ուկրաինայի Խմելնիցկիի մարզի Բելոգորսկի շրջանում։
2001 թվականի տվյալներով Զագրեբլյա գյուղում բնակվում էր 125 մարդ։ Բնակավայրը զբաղեցնում է 0,052 կմ² տարածք։ Բնակչության խտությունը կազմում էր 2403,85 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Բլուր (լեռ, Հայկական Պար)

Անվան այլ կիրառումների համար տե՛ս՝ Բլուր (այլ կիրառումներ)Բլուր, լեռ Հայկական Պար լեռնահամակարգում, Արաքսի միջին հոսանքի աջակողմյան շրջանում, Իգդիրից մոտ 6 կմ դեպի հյուսիս։ Ունի 793 մ բարձրություն։ Սրանից քիչ հեռու գտնվում է համանուն գյուղը։ Ռուսական աղբյուրներում նշանակված է Պլուր անվանումով։


== Ծանոթագրություններ ==
Կեսելդորֆ

Կեսելդորֆ (ֆր.՝ Kesseldorf), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2006 թվականի դրությամբ կազմում է 407 մարդ, բնակչության խտությունը` 56.06 մարդ/կմ²։ Բնակավայրը զբաղեցնում է 7.26 կմ² տարածք։


== Աշխարհագրություն ==
Գտնվում է Փարիզ քաղաքից 420 կմ արևելք, Ստրասբուրգ քաղաքից` 45 կմ հյուսիս-արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 316 աշխատունակ (15-64 տարեկան)  բնակիչ, որոնցից ակտիվ էին 253-ը, իսկ ոչ ակտիվները` 63։ Ակտիվության ցուցանիշը կազմում է 80,1 %։ 253 աշխատունակ մարդկանցից աշխատել է 230 անձ (120 տղամարդ և 110 կին)։ Գործազուրկ են եղել 23 անձ (12 տղամարդ և 11 կին)։ 63 անաշխատունակներից 19-ը եղել են աշակերտներ կամ ուսանողներ, 23-ը` թոշակառուներ, իսկ 21-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մարիա Ղամբարյան

Մարիա Ստեփանի Ղամբարյան (հոկտեմբերի 1, 1925(1925-10-01), Երևան, Հայկական ԽՍՀ, ԱԽՖՍՀ, ԽՍՀՄ), հայ խորհրդային դաշնակահարուհի, մանկավարժ։ ՀԽՍՀ վաստակավոր արտիստ (1966), Ռուսաստանի Դաշնության վաստակավոր արտիստ (2005)։
Քիմիկոս Ստեփան Ղամբարյանի դուստրը։


== Կենսագրություն ==
Մարիա Ղամբարյանը ծնվել է Երևանում։ Սովորել է Երևանի «Պրոֆդպրոցում»։ 1948 թվականին ավարտել է Մոսկվայի կոնսերվատորիան (Կ․ Ն․ Իգումնովի դասարան), 1951 թվականին՝ ասպիրանտուրան (դասատուները՝ Գ․ Գ․ Նեյգաուզ, Լ․ Ն․ Օբորին)։ 1953-1955 թվականներին դասավանդել է Լենինգրադի կոնսերվատորիայում, ապա՝ Մոսկվայի Գնեսինների անվան երաժշտական, մանկավարժական ինստիտուտում։ 2003 թվականից հանդիսանում է Մոսկվայի մշակույթի և արվեստի պետական համալսարանի մասնագիտական դաշնամուրի ամբիոնի հիմնադիրը, 1998 թվականից Պրահայի Կարլի համալսարանի պատվավոր պրոֆեսոր է։
Համերգային գործունեությունը սկսել է 1951 թվականից։ Կատարմանը բնորոշ է ոճի հստակությունը, բարձր պրոֆեսիոնալիզմը։ Համերգացանկը ընդգրկում է Բախի, Բեթհովենի, Շոպենի, Շումանի, Շուբերտի, Սպիրիդոն Մելիքյանի, Արամ Խաչատրյանի, Առնո Բաբաջանյանի, Էդվարդ Միրզոյանի, Էդուարդ Բաղդասարյանի, Տիգրան Մանսուրյանի երկերը։ Համերգային ծրագրերով ներկայացել է աշխարհի բազմաթիվ երկրներում։ 1991 թվականին վարպետության դասընթացներով հանդես է եկել Իսպանիայում։ 1992 թվականին Կորեայում թողարկվել է նրա կատարմամբ երկու ձայնասկավառակ։


== Պարգևներ ==
Հայաստանի երաժշտական ընկերության «Կոմիտաս» մեդալ (2016)
Մովսես Խորենցաու մեդալ (2016)
ՀԽՍՀ վաստակավոր արտիստ (1966)
ՌԴ վաստակավոր արտիստ (2005)


== Գրականություն ==
Н. Суслова. Мария Гамбарян играет Шопена. Московская консерватория имени П. И. Чайковского (13 июня 2013). Проверено 3 февраля 2014.
Мария Гамбарян. ИА Северная звезда (28 апреля 2012). Проверено 3 февраля 2014.
Н. Габриэлян Мгновенья чистой красоты // Ноев ковчег : газета. - М., 2007. - № 3 (114).
Л. Григорьев Л. Я. Платек Гамбарян Мария Степановна // Современные пианисты. - М.: Советский композитор, 1990.


== Ծանոթագրություններ ==
Մառլենա Հովակիմյան

Մառլենա Ժիրայրի Հովակիմյան (մարտի 2, 1942(1942-03-02), Երևան, Հայկական ԽՍՀ, ԽՍՀՄ), հայ քիմիկոս-օրգանիկ։ Քիմիական գիտությունների դոկտոր (1990):


== Կենսագրություն ==
Մառլենա Հովակիմյանը  ծնվել է 1942 թվականի մարտի 2-ին, Երևան քաղաքում։ 1963 թվականին ավարտել է Երևանի պետական համալսարանը։ 1963 թվականից աշխատում է ՀՀ գիտությունների ազգային ակադեմիայի Օրգանական քիմիայի ինստիտուտում։ 1990 թվականից քիմիական գիտությունների դոկտոր է։
Սինթեզել է նոր տիպի ֆոսֆոբետաիններ (բացասական լիցքը b- կամ d- ածխածնի վրա)։ Հայտնաբերել է մի շարք ռեակցիաներ՝ b, b'-պոկումը և կատիոնոտրոպ O-C ալկիլ տեղաշարժը ֆոսֆոբետաիններում, անիոնոտրոպ ալկիլ տեղաշարժը ֆոսֆոնիումային հիդրօքսիդներում, a-ալկօքսի –b-բրոմէթիլֆոսֆոնիումային աղերի ջերմային, ջրային և սպիրտային ճեղքման մեխանիզմները։


== Ծանոթագրություններ ==
Կարճաղբյուր (գետ)

Անվան այլ կիրառումների համար տե՛ս՝ Կարճաղբյուր (այլ կիրառումներ)Կարճաղբյուր, գետ Հայաստանի Գեղարքունիքի մարզում։ Սկիզբ է առնում Վարդենիսի լեռների արևելյան մասի հյուսիսային լանջերից և Կարճաղբյուր գյուղի մոտ թափվում Սևանա լիճ։ Երկարությունը՝ 26 կմ։


== Ծանոթագրություններ ==
Միրոսլավլ

Միրոսլավլ (ուկրաիներեն՝ Мирославль), գյուղ Ուկրաինայի Ժիտոմիրի մարզի Բարանովի շրջանում։
2001 թվականի տվյալներով Միրոսլավլ գյուղում բնակվում էր 506 մարդ։ Բնակավայրը զբաղեցնում է 24211 կմ² տարածք։ Բնակչության խտությունը կազմում էր 20,9 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ժողովածու (1131)

Ժողովածու (1131), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1131 թվի տակ։ Ձեռագիրը գրվել է 15-րդ դարում Շահիկ գրիչի կողմից։ Գրված է թղթի վրա, որը ունի 17,8×13
չափս։ Ձեռագիրը կազմված է 213 թերթից։ Գրված է երկսյուն, բոլորգրով։ Պահպանակը ունի 4 էջ, որը գրված էմագաղաթի վրա բոլորագիծ երկաթագրով (Ավետարան)։ Կազմը`կաշեպատ տախտակ դրոշմազարդ, աստառը՝ կանաչ մետաքս, կարմիր կտավ։ Հիշատակարաններ՝ 90բ, հետագայի՝ 35բ, 213ա (1695-1703 թվականներ), կնիք՝ 1բ (1674 թվական, Պետրոս վարդապետ)։


== Բովանդակություն ==
Գր․ Տաթևացւոյ Մեկնութիւնք Եսայեայ, Սաղմոսաց, Վասն ինաստութեան։
Ի մեկնութենէն Արարածոց։
Տեսիլ Գր․ Աստուածաբանի։
Յովհ․ Որոտնեցւոյ Մեկնութիւն Յովհաննու։


== Ծանոթագրություններ ==
Ասելե (կայարան, Ռոսլավլսկի շրջան)

Անվան այլ կիրառումների համար տե՛ս՝ ԱսելեԱսելե (ռուս.՝ Аселье), կայարան Ռուսաստանի Սմոլենսկի մարզի Ռոսլավլսկի շրջանի կազմում։
Բնակչությունը 2007 թվականին գրանցված տվյալներով կազմում էր 4 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Մոնշոդ

Մոնշոդ (ֆր.՝ Montchaude), համայնք Ֆրանսիայի Նոր Ակվիտանիա մարզի Շարանտ գավառում։
Բնակչությունը 2008 թվականի դրությամբ կազմում է 518 մարդ, բնակչության խտությունը` 36.53 մարդ/կմ²։ Բնակավայրը զբաղեցնում է 14.18 կմ² տարածք։
2016 թվականի հունվարից Լամերակ համայնքի հետ միասին հանդիսանում է Մոնմերակ համայնքի մաս։


== Աշխարհագրություն ==
Գտնվում է Փարիզ քաղաքից 430 կմ հարավ-արևմուտք, Պուատիե քաղաքից` 135 կմ հարավ, Անգուլեմ քաղաքից` 36 կմ հարավ-արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 353 աշխատունակ (15-64 տարեկան) բնակիչ, որոնցից ակտիվ էին 263-ը, իսկ ոչ ակտիվները` 90։ Ակտիվության ցուցանիշը կազմում է 74,5 %։ 263 աշխատունակ մարդկանցից աշխատել է 241 անձ (129 տղամարդ և 112 կին)։ Գործազուրկ են եղել 22 անձ (9 տղամարդ և 13 կին)։ 90 անաշխատունակներից 25-ը եղել են աշակերտներ կամ ուսանողներ, 41-ը` թոշակառուներ, իսկ 24-ը չեն աշխատել տարբեր պատճառներով։


== Տես նաև ==
Շարանտ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Չանկուչոկ (պագոդա)

Չանկուչոկ, (վիետ․՝ Chùa Trấn Quốc, chữ nôm` 鎭國寺, տուա չան կուոկ), Հանոյի ամենահին պագոդան։ Կառուցվել է 6-րդ դարում` Լի Նամ Դեի թագավորության ժամանակ։ Այն վերակառուցվել է 17-րդ դարում, անցել կապիտալ վերանորոգում 1815 թվականին։ Տեղակայված է Արևելյան լճի` Հանոյի ամենամեծ քաղցրահամ լճի կղզում։
Համարվում էր Թհենլոնգում բուդդայականության կենտրոնը`Լեի արքայատոհմի և Չանի արքայատոհմի ժամանակ։ Այժմ սուրբ վայր է համարվում բուդիստների համար, ինչպես նաև պագոդա են այցելում վիետնամցի և օտարազգի հյուրերը։


== Պատմություն ==
Լի Նամ Դեի (544—548) կայսրի կառավարության ժամանակ պագոդան սկզբնականորեն կառուցվել է Կարմիր գետի ափին` Խոա գյուղի շրջանում (ներկայումս Ֆու Յեն թաղամասի և Չան Վու Տայ Հո շրջանի միջև)։ Տաճարն անվանվել է Կխայ Կուոկ (Khai Quoc)։ 15-րդ դարում այն անվանվել է Տխայ Տոնգ (Thai Tong), իսկ Չանկուոկում անվանափոխվել է 17-րդ դարում Լե Հի Տոնգ կայսեր կողմից։ 1615 թվականին Կարմիր գետի` իր հունից դուրս գալու վախի պատճառով կառավարությունը որոշեց տեղափոխել ամբողջ տաճարը Ոսկե ձկան կղզի (Kim Ngu), որը գտնվում էր Արևելյան լճում։ Պագոդա լճի միջով կարելի է հասնել փայտե ճանապարհով, որը կառուցվել է 1620 թվականին։
Պագոդան վերականգնվել և մեծացվել է Լե Հի Տոնգի կառավարման ժամանակ` 1639 թվականին։
1813 թվականին սկսվեց քանդված տաճարի վերականգնումը, իսկ ավարտվեց՝ 1815 թվականին։
Պագոդան իրենից ներկայացնում է 15-մետրանոց 11 հարկերից կազմված ստուպա։ Յուրաքանչյուր հարկի ներսում դրված է Բուդդայի արձանը։ Աղոթասրահի հետևում գտնվում են 10 դամբարաններ և զանգակատուն։ Պագոդայում պահվում են մի քանի արժեքավոր արձաններ, որոնց մեջ է Բուդդայի ոսկե արձանը և հնագույն բազմաթիվ սեպագիր արձանագրություններ։ Պագոդայի շրջակայքում կա մեծ այգի։
1989 թվականին պագոդան դարձել է վիետնամական ազգային մշակույթի պատմական հուշարձան։


== Այցելուներ ==
Լի Նյան Տոնգ թագավորի կառավարման ժամանակաշրջանում թագուհի Ի Լանը մի քանի անգամ այցելել է պագոդա` կուսակրոնների ուղեկցությամբ։
1639 թվականին Չին Չանգը` Չին իշխանը, վերանորոգեց տաճարը և դարձրեց այն երկրպագոության վայր։
1821 թվականին թագավոր Մին Մանգը այցելեց տաճար և գումար տրամադրեց վերանորոգման համար
1842 թվականին Թխյեու Չի կայսրը այցելեց տաճար և որպես նվեր բերեց ոսկի և արծաթ
1959 թվականի մարտի 24. Հնդկաստանի առաջին նախագահ Ռաջենդրա Պրասադը այցելեց տաճար և տնկեց բոդհի ծառը։ Տնկին վերցվել էր Բոդհիի սուրբ ծառից, որի մոտ 25 հարյուրամյակ առաջ մեդիտացիա էր անում Բուդդան"
2008 թվականի նոյեմբերի 28, Հնդկաստանի նախագահ Պրատիբհա Փաթիլ։
2010 թվականի հոկտեմբերի 31, Ռուսաստանի նախագահ Դմիտրի Մեդվեդև


== Ծանոթագրություններ ==
Մոչուլինցի

Մոչուլինցի (ուկրաիներեն՝ Мочулинці), գյուղ Ուկրաինայի Խմելնիցկիի մարզի Վոլոչիսկի շրջանում։
2001 թվականի տվյալներով Մոչուլինցի գյուղում բնակվում էր 124 մարդ։ Բնակավայրը զբաղեցնում է 1,15 կմ² տարածք։ Բնակչության խտությունը կազմում էր 107,83 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Ադամ Պինտեր

Ադամ Պինտեր (հունգ.՝ Pintér Ádám, հունիսի 12, 1988(1988-06-12), Balassagyarmat, Balassagyarmat District, Nógrád County, Հունգարիա), հունգարացի ֆուտբոլիստ, ՄՏԿ ակումբի և Հունգարիայի հավաքականի կիսապաշտպան։


== Կարիերա ==


=== Ակումբային ===
Ադամ Պինտերը Բուդապեշտի ՄՏԿ ֆուտբոլային ակումբի սան է, որի հիմնական կազմում սկսել է հանդես գալ 2006 թվականին։ 2007/08 մրցաշրջանում ՄՏԿ ակումբի կազմում Պինտերը դարձել է Հունգարիայի չեմպիոն։
2010/11 մրցաշրջանի սկզբում ՄՏԿ-ից տեղափոխվել է «Ռեալ Սարագոսա»։ Իսպանական թիմի կազմում անցկացրած երեք մրցաշրջանների ընթացքում Պինտերը մասնակցել է Լա Լիգայի 44 խաղի։
2013 թվականի սեպտեմբերի 2-ին հայտարարվել է, որ ֆուտբոլիստը տեղափոխվել է ռուսական «Տոմ»։ Տոմսկի ակումբին Պինտերը միացել է ազատ գործակալի կարգավիճակով՝ կնքելով մեկ տարվա պայմանագիր։


=== Հավաքականում ===
Հանդես է եկել Հունգարիայի պատանեկան (մինչև 19 տարեկանների) և երիտասարդական հավաքականներում։
2010 թվականին սկսել է հրավիրվել ազգային հավաքական։ Հունգարիայի հավաքականում ֆուտբոլիստն իր նորամուտը նշել է 2010 թվականի հոկտեմբերի 12-ին՝ մասնակցելով 2012 թվականի Եվրոպայի առաջնության ընտրական փուլի՝ Ֆինլանդիայի հավաքականի դեմ խաղին։ Ընդհանուր առմամբ Պինտերն այդ ընտրական փուլում մասնակցել է իր ազգային հավաքականի հինգ խաղերի։


== Վիճակագրություն ==


=== Ակումբային ===
2014 թվականի մայիսի 15-ի դրությամբ


=== Հավաքականում ===
2016 թվականի մայիսի 20-ի դրությամբԸնդհանուր՝ 20 խաղ / 0 գոլ, 8 հաղթանակ, 9 ոչ-ոքի, 2 պարտություն


== Ձեռքբերումներ ==
ՄՏԿՀունգարիայի չեմպիոն – 2007/08
Հունգարիայի առաջնության արծաթե մեդալակիր – 2006/07


== Ծանոթագրություններ ==


== Արտաքին հղումներ ==
Ֆուտբոլիստի էջը(ռուս.) «Տոմ» ակումբի պաշտոնական կայքում
ԱՄՆ-ի վարչական բաժանում

Ամերիկայի Միացյալ Նահանգները դաշնություն է, որը միավորում է 50 նահանգ, անգլ.՝ State: Նահանգներից յուրաքանչյուրը բաժանվում է կոմսությունների, անգլ.՝ counties։ Վարչատարածքային այդ միավորի անունը ծագում է Անգլիայից, որի տարածքը միջնադարից մինչև այժմ բաժանվում է կոմսությունների։ ԱՄՆ-ի կոմսությունները երբեմն հայերեն սխալմամբ թարգմանում են շրջաններ, սակայն սա շփոթի տեղիք է տալիս, քանզի անգլերենում շրջանը «դիսթրիքթ»-ն է, անգլ.՝ district: Օրինակ՝ «Կոլումբիա դաշնային շրջան», անգլ.՝ Federal District of Columbia կամ պարզապես՝ անգլ.՝ District of Columbia, որի հապավումն է D.C.: ԱՄՆ-ի կոմսություններում գտնվող բնակավայրերը կառավարվում են քաղաքային մունիցիպալիտետների կողմից, իսկ գյուղական տարածքները բաժանվում են թաունշիփերի։
ԱՄՆ-ի մայրաքաղաք Վաշինգտոնի տարածքը առանձնացրած է առանձին վարչատարածքային կազմավորման, լինելով որևէ նահանգի սահմաններից դուրս և կազմելով Կոլումբիա դաշնային շրջանը (District of Columbia)։ Բացի այդ, ԱՄՆ-ի կազմում կամ դրա կառավարության ներքո կա մի շարք կղզային տարածքներ, որոնք չեն մտնում է նահանգների կազմի մեջ։
Ամանորյա ճանապարհորդություն

«Ամանորյա ճանապարհորդություն» (ռուս.՝ «Новогоднее путешествие»), խորհրդային կարճամետրաժ մուլտիպլիկացիոն ֆիլմ-հեքիաթ՝ ստեղծված 1959 թվականին «Սոյուզմուլտֆիլմ» ստուդիայում։


== Սյուժե ==
Մոսկվայի բնակիչ փոքրիկ Կոլյան ցանկանում է տոնածառ հասցնել իր բևեռահույզ հորը, որը գտնվում էր խորհրդային «Мирный» բևեռային կայանում՝ Անտարկտիդայում։ Ձմեռ պապը, փորձելով կատարել տղայի ցանկությունը, նրան տալիս է իր կախարդական, աստղային ինքնաթիռը։ Սակայն կայարան պետք է հասնել այն ժամանակ, երբ կհնչեն ամանորյա զանգերը։ Տասներկուերորդ ղողանջի հետ կախարդանքը վերանում է, և Կոլյան, որը մոտ էր իր երազանքի իրականացմանը, չի հասցնում կատարել իր մտահղացումը։ Անհետանում է ոչ միայն կախարդանքը, այլև Կոլյայի երազը։ Արթնանալով իրենց տանը՝ Կոլյան հոր ուղարկած հեռագրից իմանում է, որ Մոսկվայից գնացած ինքնաթիռը տոնածառ է տարել բևեռային կայանում ձմեռողների համար։


== Ստեղծողներ ==


== Հետաքրքիր փաստեր ==
«Ամանորյա ճանապարհորդություն» մուլտֆիլմի մոտիվներով 1964 թվականին մոսկովյան «Խորհրդային կինոարվեստի պրոպագանդման բյուրո» հրատարակչության կողմից «Ֆիլմ-հեքիաթներ» շարքում հրատարակվել է Լ. Արկադևի ու Ի. Բոլգարինի համանուն գիրքը, որը նկարազարդել են Ի. Զնամենսկին ու Պ. Նոսովը։ Գրքի տպաքանակը կազմել է 500 000 օրինակ։
1962 թվականին «Диафильм» ստուդիայի կողմից թողարկվել է «Ամանորյա ճանապարհորդություն» ֆիլմը։
Մուլտֆիլմում առկա է սխալ. երբ Կոլյան հայտնվում է Անտարկտիդայում, նրա գլխավերևում երկինքը մուգ է։ Սակայն Ամանորին Անտարկտիդայում բևեռային օր է, և 67-րդ զուգահեռականից հարավ այդ ժամանակ արևն ընդհանրապես մայր չի մտնում։


== Վերաթողարկում ==
1991 թվականին մուլտֆիլմը թողարկվել է «Ամանորյա տոնածառի տոնը» մուլտֆիլմերի հավաքածուում VHS տեսաերիզներով «Крупный план» կինոմիության կողմից։ 1990-ական թվականների կեսերին մուլտֆիլմը տարածվել է VHS-ով «Studio PRO Video»-ի կողմից խորհրդային լավագույն մուլտֆիլմերի հավաքածուում։ 1990-ական թվականների կեսերին «Союз Видео» ստուդիան թողարկել է մուլտֆիլմը VHS-ով։
2000-ական թվականներին մուլտֆիլմը թողարկվել է DVD-ով մուլտֆիլմերի հավաքածուներում՝ «Ամանորյա տոնածառի տոնը» (ռուս.՝ «Праздник Новогодней ёлки», տարածող՝ «Крупный План», 2004), «Երբ վառվում են տոնածառերը» (ռուս.՝ «Когда зажигаются ёлки», տարածող՝ «СОЮЗ Видео», 2005), «Ամանորի գիշերը» (ռուս.՝ «В новогоднюю ночь», տարածող՝ «СОЮЗ Видео», 2007), «Для весёлых непосед: Вершки и корешки» (№ 21, տարածող՝ «Крупный План», 2011)։


== Ծանոթագրություններ ==


== Արտաքին հղումներ ==
Л. Аркадьев, И. Болгарин «Новогоднее путешествие».
Георгий Бородин. «Новогодняя анимация».
Георгий Бородин. «Образ Деда Мороза в российской анимации»
Պոգրեբի (այլ կիրառումներ)

Պոգրեբի, կարող է վերաբերել՝

Պոգրեբի - գյուղ, Ուկրաինայի Պոլտավայի մարզի Գլոբինոյի շրջանում
Պոգրեբի - գյուղ, Ուկրաինայի Սումիի մարզի Ռոմնիի շրջանում
Ցիր (գյուղ, Լյուբեշովի շրջան)

Ցիր (ուկրաիներեն՝ Цир), գյուղ Ուկրաինայի Վոլինի մարզի Լյուբեշովի շրջանում։
2001 թվականի տվյալներով Ցիր գյուղում բնակվում էր 1 207 մարդ։ Բնակավայրը զբաղեցնում է 1,78 կմ² տարածք։ Բնակչության խտությունը կազմում էր 678,09 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կասինա Ռիցարդի

Կասինա Ռիցարդի  (իտալերեն՝ Cassina Rizzardi), կումունա Իտալիայում, Լոմբարդիա մարզի Կոմո գավառում։
Բնակչությունը 2004 թվականի մարդահամարի դրությամբ 2369 մարդ, խտությունը 790 մարդ/կմ²։ Տարածքը 3 կմ²։ Փոստային կոդը՝ 22070, Հեռախոսային կոդը 031։


== Ծանոթագրություններ ==
STV1

STV1, հայկական մարզային հեռուստաընկերություն։ Հիմնվել է 1999 թվականի մայիսի 1-ին Սևան քաղաքում՝ Գագիկ Ղազարյանի կողմից, եթեր է հեռարձակվում Գեղարքունիքի մարզում՝ 21-րդ դեցիմետրային ալիքով։ Հեռուստաալիքը ներկայացնում է լրատվական, քաղաքական, սոցիալական, երաժշտական, երիտասարդական և ժամանցային հաղորդումներ։ Պոտենցիալ հեռուստադիտողների թիվը շուրջ 350․000 է։ Ընկերության գործադիր տնօրենն է Կարեն Ղազարյանը։


== Հաղորդումներ ==
Համայնապատկեր
Համայնքային Երկխոսություններ
Երիտասարդական հայացք
Մի պատմություն
Բարև Սևան


== Ծանոթագրություններ ==
Շիլի (գյուղ, Պոլտավայի շրջան)

Շիլի (ուկրաիներեն՝ Шили), գյուղ Ուկրաինայի Պոլտավայի մարզի Պոլտավայի շրջանում։
2001 թվականի տվյալներով Շիլի գյուղում բնակվում էր 107 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Պրիիսկովի (քաղաքատիպ ավան, Ներչինսկի շրջան)

Անվան այլ կիրառումների համար տե՛ս՝ ՊրիիսկովիՊրիիսկովի (ռուս.՝ Приисковый), քաղաքատիպ ավան Ռուսաստանի Անդրբայկալյան երկրամասի Ներչինսկի շրջանի կազմում։
Բնակչությունը 2010 թվականին գրանցված տվյալներով կազմում էր 1635 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Արցախի Հանրապետության մշտական ներկայացչություն

Արցախի Հանրապետության մշտական ներկայացչություն, Արցախի Հանրապետության դիվանագիտական մարմին այլ երկրներում։


== Պատմություն ==
Սահմանվել է 1992 թվականի ապրիլին՝ ԼՂՀ նախագահի հրամանագրով։ Ղեկավարում է ԼՂՀ նախագահի հրամանագրով նշանակված մշտական ներկայացուցիչը։


== Նպատակներ ==
Հիմնական խնդիրներն են՝ արտերկրում ներկայացնել ԼՂՀ, նրա վարած արտաքին և ներքին քաղաքականությունը, խրախուսել ու ամրապնդել բարեկամական կապերը և համագործակցությունը տվյալ երկրում ապրող ժողովուրդների, պետական և ոչ պետական կառույցների ու այդ երկրների հայկական համայնքների հետ, պաշտպանել ԼՂՀ քաղաքացիների իրավունքներն ու շահերն օտարերկրյա պետություններում։


== Ներկայացչություններ արտասահմանյան երկրներում ==
2003 թվականի հունվարի 1-ի դրությամբ՝ ներկայացուցչություններ գործում են՝

Հայաստանի Հանրապետությունում (1992-ի ապրիլից, նստավայրը՝ Երևան, ներկայացուցիչ՝ Ա. Մելիքյան (2003 թվականից)
Ռուսաստանում (1993 թվականի փետրվարից, Մոսկվա, Ա. Թավաղյան)
ԱՄՆ-ում (1997 թվականի հոկտեմբերից, Վաշինգտոն. Վ․ Բարսեղյան (1999 թվականից)
Ֆրանսիայում (1993 թվականի օգոստոսից, Փարիզ, Հ. Գևորգյան (2002 թվականից))
Ավստրալիայում (1999 թվականի սեպտեմբերից, Սիդնեյ Վ. Իսկենտերյան)
Մերձավոր Արևելքի երկրներում (1999 թվականի սեպտեմբերից, Բեյրութ, Կ. Քաբաբջյան)։
Ալզի (հնագույն երկրամաս)

Անվան այլ կիրառումների համար տե՛ս՝ Ալզի (այլ կիրառումներ)Ալզի, հնագույն երկրամաս Հայկական լեռնաշխարհում, նրա հարավ-արևմուտք կողմում, Արածանիի ստորին հոսանքի շրջանում։


== Ծանոթագրություններ ==
Ռիք Մալամբրի

Ռիք Մալամբրի (նոյեմբերի 7, 1982(1982-11-07), Ֆլորիդա, ԱՄՆ), ամերիկյան դերասան` առավել հայտնի 2010 թվականի «Քայլ առաջ 3D» ֆիլմում խաղացած Լյուք Քեթչերի (անգլ.՝ Luke Katcher) դերով։


== Կենսագրություն և կարիերա ==
Ծնվել է 1982 թվականի նոյեմբերի 7-ին Ֆլորիդա նահանգի Ֆորտ Ֆոլթոն Բիչ քաղաքում՝ Ջենի Թեքերտի և Թիմա Մալամբրիի ընտանիքում։
Մանուկ հասակից հետաքրքրվել է այն ամենով, ինչը կարող էր ինչ-որ չափով բացահայտել իր ներքին արտիստիզմը, այդ թվում նաև Բրեյք դանսով։
Դպրոցը ավարտելուց հետո սովորել է համակարգչային անիմացիաներ և թվային մեդիաներ։ Այդ ընթացքում փողոցում հանկարծակի հանդիպել է Wilhelmina մոդելային գործակալության գործակալին։
2003 թվականին Մալամբրին տեղափոխվել է Նյու Յորք և փայլուն կարիերա է ստեղծել մոդելային բիզնեսում՝ համագործակցելով D&G, Tommy Hilfiger և  American Eagle-ի հետ։ Նա քայլել է Միլանի, Նյու Յորքի, Փարիզի պոդյումներում, մասնակցել է ֆոտոսեսիաների աշխարհի շատ երկրներում և Abercrombie & Fitch և, Ralph Lauren գովազդային ընկերություններում, աշխատել է շատ հայտնի լուսանկարիչների հետ։
2006 թվականի ամռանը մետրոյով ուղևորության ժամանակ Մալամբրին գրավել է Լոս Անջելեսի՝ տաղանդների որոնման գործակալի և քասթինքի տնօրենի ուշադրությունը։ Նրանք ծանոթանում են, և գործակալը նրան ասում է, որ նա ունի բոլոր տվյալները աստղ դառնալու համար՝ լավ արտաքին և հաճելի անհատական հատկանիշներ, խորհուրդ է տալիս հանուն կինոյի և հեռուստատեսային կարիերայի գնալ Լոս Անջելես։
Մալամբրին հետևում է խորհրդին և շուտով ստանում է դեր «Մտածել ինչպես հանցագործը», «Party Down» սերիալներում, ինչպես նաև CBS հեռուստասերիալի «Ինչպես հանդիպեցի ձեր մայրիկին» հիթում։ Հետո նրան առաջարկել են դեր ֆուտուրիստական «Սուրոգատ» թրեյլերում Բրյուս Ուիլիսի հետ, ապա՝ «We Are The Champions» ֆիլմում։
2010 թվականին դերասանը ամուսնացել է մոդել Լիզա Մեյի հետ Զույգը հիմա սպասում է իր առաջնեկին։


== Հետաքրքիր փաստեր ==
Հնարավոր է՝  Էշթոն Քաթչերի հետ ունեցած արտաքին նմանության պատճառով նա «Քայլ առաջ 3D» ֆիլմում խաղացել է նմանատիպ Քաթչեր (անգլ.՝ Ashton Kutcher) ազգանունով կերպարի դերը։


== Ֆիլմագրություն ==


== Ծանոթագրություններ ==


== Արտաքին հղումներ ==
Ռիք Մալամբրի Թվիթթերում
Rick Malambri Archived 2014-02-02 at the Wayback Machine. at the Movieweb
Փիթեր Փենը և Վենդին

«Փիթեր Փենը և Վենդին» (անգլ.՝ Peter Pan & Wendy), ամերիկացի ռեժիսոր Դևիդ Լոուրիի ֆենտաստիկական ֆիլմը, որի սցենարը նա գրել է Թոբի Հելբրուքի հետ համատեղ։ Ֆիլմը 1953 թվականի «Փիթեր Փեն» մուլտֆիլմի կինոտարբերակն է, որը հիմնված է Ջեյմս Մեթյու Բարրիի համանուն հեքիաթի վրա։ Գլխավոր դերերում նկարահանվել են Ալեքսանդր Մոլոնին և Իվեր Անդերսոնը։ Պրեմիերան նախատեսված է 2022 թվականին Դիսնեյ+ ծառայությունում։


== Սյուժե ==
Դարլինգների ընտանիքում երեխաները սիրում են երևակայել Փիթր Փենի մասին։ Մայրը չի ընդդիմանում նրանց երևակայությանը, համարելով այդ կախարդական տղային մանկության շունչ, իսկ ահա հայրը անկեղծորեն հավատացած է, որ հորինվածքները բարբաջանքներ են։ Բայց ահա մի կախարդական գիշերում երեխաներին հնարավորություն է ընձեռնվում թռչել Փիթր Փենի հետ դեպի ֆանտաստիկ երկիր՝ Նետլանդիա։ Այդ կղզում ապրում են կորած տղա երեխաները, քաջ հնդկացիները և խորհրդավոր ջրահարսները, ինչպես նաև ծովահենները, նավապետ Ջեյմս Հուկի գլխավորությամբ։


== Դերերում ==


== Արտադրություն ==


=== Մշակում ===
2016 թվականի ապրիլին հայտարարվել էր, որ «Դիսնեյ» ստուդիան կնկարահանի «Փիթեր Փեն» մուլտֆիլմի ռեմեյքը: Ֆիլմի ռեժիսորը կլինի Դևիդ Լոուրին, իսկ սցենարիստը՝ Թոբի Հելբրուքսը: Պրոդյուսերը կլինի Ջիմ Ուիթաքերը։


=== Քասթինգ ===
2020 թվականի հունվարին The New Zealand Herald-ը հայտնել էր, որ Դիսնեյը Նոր Զելանդիայից երիտասարդ դերասան է փնտրում Փիթեր Փենի դերի համար: Ալեքսանդր Մոլոնին և Էվերը նշանակվել են Փիթեր Փենի և Վենդի Դարլինգի դերերում համապատասխանաբար:  Նույն տարվա հուլիսի Ջուդ Լոուն սկսել է նախնական բանակցություններ Նավապետ Հուքի դերի համար: Լոուն հաստատվել է սեպտեմբերին, երբ հայտարարվել էր, որ Յարա Շահիդին կխաղա Զընգ-Զընգի դերը:  2020 թվականի հոկտեմբերին հաստատվել է, որ Ալիսա Վապանատանկը կխաղա Ջրաշուշանի դերը: 2021 թվականի հունվարին Ջեյմս Գեֆիգանը միացել է դերասանական կազմին Միստր Սմիի դերով:


=== Նկարահանումներ ===
Ֆիլմի նկարահանումները նախատեսվել է անցկացնել 2020 թվականի ապրիլի 17-ից մինչև օգոստոս, բայց դրանք հետաձգվել են կորոնավիրուսի համաճարակի պատճառով: Ավելի ուշ նկարահանումները սկսվել են 2021 թվականի մարտի 16-ին, և դրանք պլանավորվում է անցկացնել մինչև 2021 թվականի հունիսի 30-ը։


== Թողարկում ==
Ի սկզբանե ֆիլմը նախատեսվում էր թողարկել Disney+ ծառայությունում, բայց հետո հայտարարվել է, որ ֆիլմը կթողարկվի  կինոթատրոններում։ Սակայն 2020 թվականի դեկտեմբերին հայտարարվել է, որ ֆիլմն այնուամենայնիվ դուրս կգա Disney+-ով կորոնավիրուսի պանդեմիայի պատճառով։


== Ծանոթագրություններ ==
Լեբեդյանկա (այլ կիրառումներ)

Լեբեդյանկա, կարող է վերաբերել՝

Լեբեդյանկա - գյուղ Ռուսաստանի Լիպեցկի մարզի Դոբրինսկի շրջանի կազմում։
Լեբեդյանկա - գյուղ Ռուսաստանի Կեմերովոյի մարզի Անժերո-Սուդժենսկի քաղաքային օկրուգի կազմում։
Անապատի ծաղիկը (ֆիլմ)

«Անապատի ծաղիկը» (անգլ.՝ Desert Flower), կենսագրական ֆիլմ` ըստ սոմալցի թոփ մոդել Դիրիե Վարիսի համանուն գրքի։


== Սյուժե ==
Դիրիե Վարիսի պատմությունն ուժեղ, ոչ սովորական կնոջ պատմություն է։ Դիրիե Վարիսը (Լիա Քեբեդե) հասարակ քոչվոր աղջիկ է Սոմալիից, ում ամուսնացրել են 13 տարեկանում։ նա փախչում է ընտանիքից, միայնակ անցնում է անապատը, հասնում է Մոգադիշո։ Ավելի ուշ հարազատները Վարիսին ուղարկում են Լոնդոն` Սոմալիի դեսպանատանը որպես սպասուհի աշխատելու։ Մի քանի տարի անց դեսպանատունը վերադառնում է պատերազմից ավերված հայրենի երկիր, իսկ աղջիկը մնում է Մեծ Բրիտանիայում` անօրինաբար և անտուն։
Վարիսը պատահաբար ծանոթանում է Topshop հագուստի խանութի աշխատակցուհու հետ։ Վաճառողուհին` Մերիլինը (Սալլի Հոքինս) նախ խուսափում է տարօրինակ սոմալցուց, սակայն անկեղծորեն հուզվելով մի քիչ տարօրինակ, բայց բարի աղջկա լավատեսությունից ու հոգատարությունից, օգնում է Վարիսին և դառնում է նրա լավագույն ընկերուհին։ Վարիսը պատահաբար պատմում է ընկերուհուն, որ մանուկ հասակում իրեն թլպատել են։ Մերելինը սարսափած է և անկեղծորեն խղճում է Վարիսին։ Այգում քայլելիս Վարիսը հանկարծ ուժեղ ցավ է ունենում փորի հատվածում, և Մերելինը նրան տանում է հիվանդանոց։ Գինեկոլոգը ևս սարսափած է, և ասում է վախեցած ու ամոթահար Վարիսին, որ չի կարող ամեն ինչ վերադարձնել, սակայն կարող է այնպես անել, որ նա այլևս ցավ չզգա։ Աղջկան վիրահատում են, Մերելինը աջակցում է նրան։
Շուտով սննդի կետում աշխատելիս Վարիսին նկատում է հայտնի լրագրող Թերրի Դոնալդսոնը (Թիմոթի Սպոլլ)։ Նպատակասլաց գործակալ Լյուսինդան օգնում է նրան դառնալ աշխարհի ամենահայտնի մոդելներից մեկը։ Վարիսի հետ պայմանագրեր են կնքում, իսկ Մերելինը սովորեցնում է աղջկան քայլել բարձրակրունկների վրա։ Որպես երախտագիտության նշան` Վարիսը Մերելինին նվիրում է Gucci ժամացույց։
Սակայն թոփ մոդելի նոր կյանքի փայլուն ծածկի տակ թաքնված է ողբերգական գաղտնիք։ Իր կարիերայի բարձրակետում նա որոշում է պատմել այն մասին, ինչ իր հետ պատահել է մանկության տարիներին։ Շուտով Վարիսը որոշում է իրեն նվիրել բարբարոսական ավանդույթի դեմ պայքարին, որն իրեն այդքան ցավ է պատճառել։
Վարիսն առաջին սևամորթ մոդելը չէր, սակայն առաջին կինն էր, որ հրապարակայնորեն քննադատել է կանացի թլպատում երևույթը, դարձել է ՄԱԿ-ի` կանանց թլպատումն արգելող հատուկ դեսպան և ստեղծել է Կանանց թլպատման դեմ պայքարող ֆոնդ։


== Դերերում ==
Լիա Քեբեդե - Դիրիե Վարիս
Սալլի Հոքինս - Մերիլին
Քրեգ Պարկինսոն - Նեիլ
Մեերա Սիալ - Փուշպա Փատել
Էնթոնի Մաքի - Հարոլդ Ջեքսոն
Ջուլիետ Սթիվենսոն - Լուսինդա
Թիմոթի Սթալ - Թերրի Դոնալդսոն
Սորայա Օմար-Սսեջո-Վարիսը 12 տարեկանում
Թերեզա Չարչեր - Բուժքույր Աննի
Էքարդ Ֆրիզ - Սփայք
Փրաշանթ Փրաբհակար - Կամի
Աննա Հիլջեդիեք - Թիլդա
Մաթթ Կաուֆման - Բարգեր Բարի մենեջեր
Էմմա Քեյ - Միգրացիոն ծառայության աշխատակից
Էլլի - Եվրոպացի
Նիկ Ռաիո - Բեռնատարի վարորդ
Ռոբերտ Ռոբալինո - Սրճարանի սեփականատեր
Քրիս Ուիլսոն - դեսպանատան աշխատակից


== Տես նաև ==
Թլպատում
Սոմալիլենդ
Սոմալի


== Ծանոթագրություններ ==


== Արտաքին հղումներ ==
www.desertflower-movie.com Անապատի ծաղիկը (ֆիլմ). պաշտոնական կայք (անգլ.)
Դիրիե Վարիսի ֆոնդը
Ազատության խաչ

Ազատության խաչ (էստ․՝ Vabadusrist), Էստոնիայի Հանրապետության պետական պարգև է։ Շնորհվել է Էստոնիայի անկախության պատերազմում աչքի ընկած անձանց։ Հիմնվել է 1919 թվականի փետրվարի 24-ին։ Ունի երեք դաս, յուրաքանչյուրում երեք աստիճան։ Առաջին դաս՝ սպիտակ էմալով խաչը նախատեսված էր ռազմական արժանիքների համար, երկրորդ դաս՝ սև էմալով խաչը նախատեսված էր ռազմական խիզախության համար, երրորդ դաս՝ կապույտ էմալով խաչը նախատեսված էր քաղաքացիական արժանիքների համար։


== Հղումներ ==
Առդրություն

Առդրություն, նախադասության անդամների ստորադասական կապակցության եղանակ, երբ ստորադաս անդամը գերադասի հարաբերակցության մեջ մնում է անփոփոխ. այս կապակցության մեջ կարևորը բառերի իմաստային կապն է, շարադասությունն ու հնչերանգը։ Գերադաս անդամը կարող է արտահայտվել գոյականով, ածականով, բայով, մակբայով և այլն։ Լրացման գործառույթ են կատարում չթեքվող, բայց նյութական խոսքի մասերը՝ ածականը, թվականը, անկախ դերբայները, ինչպես նաև չթեքվող դերանունները։


== Աղբյուրներ ==
Հ. Պետրոսյան, Հայերենագիտական բառարան, Երևան, 1987, էջ 50։
Ռայնա Կաբաիվանսկա

Ռայնա Կաբաիվանսկա (բուլղար․՝ Райна Кабаиванска, ի ծնե ազգանունը՝ Յակիմովա, դեկտեմբերի 15, 1934(1934-12-15), Բուրգաս, Բուլղարիայի թագավորություն), բուլղարացի օպերային երգչուհի (սոպրանո) և մանկավարժ։


== Կենսագրություն ==
Ռայնա Կաբաիվանսկան ծնվել է 1934 թվականի դեկտեմբերի 15-ին Բուլղարիայի Բուրգաս քաղաքում, բժիշկ-անասնաբույժի ու ֆիզիկայի ուսուցչուհու ընտանիքում։ Մանկության տարիներից սովորել է երգեցողություն ու դաշնամուր նվագել։ 1957 թվականին ավարտել է Սոֆիայի Երաժշտական պետական ակադեմիան, որտեղ սովորել էր Լյուդմիլա Պրոկոպովայի ու Իլյա Յոսիֆովի մոտ։ Նույն թվականին նա առաջին անգամ ելույթ է ունեցել Սոֆիայի Օպերայի և բալետի ազգային թատրոնի բեմում՝ Պյոտր Չայկովսկու «Եվգենի Օնեգին» օպերայում կատարելով Տատյանայի դերերգը։ Հետագայում նա իր վարպետությունը կատարելագործել է Իտալիայում՝ Զիտա Ֆումագալի-Ռիվայի ու Ջուլյա Տեսի մոտ։
1959 թվականին Ռայնա Կաբաիվանսկան առաջին անգամ ելույթ է ունենում Իտալիայում և այդ ժամանակից հիմնականում բնակվում է այդ երկրում՝ Մոդենա քաղաքում։
1961 թվականին Ռայնա Կաբաիվանսկան առաջին անգամ ելույթ է ունեցել Լա Սկալա թատրոնի բեմում, ինչից հետո նա հանդես է եկել աշխարհի առաջատար օպերային թատրոնների բեմերում, որոնց թվում են Մոսկվայի Մեծ թատրոնը, Վիեննայի պետական օպերան, Բուենոս Այրեսի «Կոլոն» թատրոնը, Մետրոպոլիտեն օպերան։ Նրա կատարած դերերգերից առավել հայտնիներն են Ելենայի դերը Ջուզեպպե Վերդիի «Սիցիլիական ժամերգություն» օպերայում, որ 1973 թվականին բեմադրվել է Թուրինում (դա եղել է միակ ներկայացումը, որում Մարիա Կալասը հանդես է եկել որպես բեմադրող ռեժիսոր)։ Աշխարհի ամենահայտնի բեմերում ելույթներին զուգահեռ Ռայնա Կաբաիվանսկան շարունակել է ելույթ ունենալ նաև Բուլղարիայում։
1985 թվականին Ռայնա Կաբաիվանսկան սկսել է զբաղվել հիմնականում մանկավարժական գործունեությամբ, սակայն շարունակել է ժամանակ առ ժամանակ ելույթներ ունենալ։ 2008 թվականի հունվար-փետրվար ամիսներին նա առաջին անգամ կատարել է կոմսուհու դերերգը Չայկովսկու «Պիկովայա դամա» օպերայում, որ բեմադվել էր Թուլուզում։ Ռայնա Կաբաիվանսկան Կիջի երաժշտական ակադեմիայի պրոֆեսոր է և վարում է Ջակոմո Պուչինիի օպերաներին նվիրված վարպետության դասեր։
Ռայնա Կաբաիվանսկան արժանացել է իտալական բազմաթիվ մրցանակների երաժշտության ու մշակույթի բնագավառում։


== Ֆիլմագրություն ==
1968 - ֆիլմ-օպերա «Պայացներ» (ըստ Լեոնկավալոյի օպերայի)
1975 - ֆիլմ-օպերա «Տրուբադուր» (ըստ Վերդիի օպերայի)
1976 - ֆիլմ-օպերա «Տոսկա» (ըստ Պուչինիի օպերայի)


== Պարգևներ ==
1971 - Բուլղարիայի ժողովրդական արտիստուհի
2000 - «Իտալիայի Հանրապետությանը մատուցած ծառայությունների համար» շքանշանի մեծ սպա


== Ծանոթագրություններ ==


== Արտաքին հղումներ ==
Պաշտոնական կայք (իտալ.)(անգլ.)(բուլղ.)
Фэн-сайт